ແສງສີຟ້າ ສາມາດຊ່ວຍ ຫຼຸດຜ່ອນ ຄວາມເຄັ່ງຕຶງໄດ້
ເມື່ອໃດເດັກນ້ອຍດື້ດ້ານຢ່າງແຮງ ມັນອາດໃຊ້ເວລາ ນານເຖິງເຄິ່ງຊົ່ວໂມງ ຈຶ່ງຈະສາມາດຜ່ອນຄາຍ ອາການນັ້ນລົງໄດ້ ແຕ່ວ່າ ເມື່ອໃຊ້ແສງສີຟ້າ ພວກເຂົາກໍຈະສາມາດ ຫລຸດຜ່ອນອາການນັ້ນໄດ້ ພາຍໃນ 1 ນາທີ .
ພວກນັກຄົ້ນຄວ້າຊາວສະເປນໄດ້ພາກັນພັດທະນາເຕັກນິກອັນນຶ່ງຂຶ້ນມາ ເພື່ອແກ້ໄຂ ຄວາມຕຶງຄຽດຢ່າງໜັກທາງດ້ານສະໝອງ ທີ່ເປັນຄວາມເຄັ່ງຕຶງທີ່ຮ້າຍແຮງ ໃນໄລຍະສັ້ນ ຊຶ່ງເກີດຂຶ້ນຍ້ອນມີການຜິດຖຽງກັນໃນໄລຍະທີ່ມີການພົວພັນທາງດ້ານສັງຄົມ ຫລືການ ພົວພັນ ສ່ວນຕົວບຸກຄົນນັ້ນ ໄດ້ຢ່າງວ່ອງໄວ ການປິ່ນປົວດັ່ງກ່າວ ແມ່ນພົວພັນກັບການ ໃຊ້ແສງໄຟສີຟ້າທີ່ເປັນຄືກັນກັບແຜ່ນກະດານ ມາຣຽມມາ ດີຢາໂລ (Mariama Diallo) ນັກຂ່າວວີໂອເອ ມີລາຍງານກ່ຽວກັບເລື່ອງນີ້ ຊຶ່ງບົວສະຫວັນ ຈະນໍາມາສະເໜີທ່ານ ໃນ ອັນດັບຕໍ່ໄປ ພວກນັກຄົ້ນຄວ້າເວົ້າວ່າ ມັນອາດໃຊ້ເວລານານກວ່າ 30 ນາທີເພື່ອຊ່ວຍໃຫ້ຄົນທີ່ທົນ ທຸກຕໍ່ຄວາມຕຶງຄຽດທາງສະໝອງຢ່າງຮ້າຍແຮງ ຟື້ນຄືນຈາກຊ່ວງໄລຍະທີ່ມີສະພາບ ການດັ່ງກ່າວນັ້ນໄດ້ ແຕ່ພວກເຂົາເຈົ້າກໍໄດ້ຄົ້ນພົບວ່າ ເມື່ອຄົນເຈັບໄດ້ຮັບແສງທີ່ສາດ ສ່ອງມາໃສ່ເປັນສີຟ້າ ຂັ້ນຕອນການຜ່ອນຄາຍຄວາມເຄັ່ງຕຶງກໍຈະເກີດຂຶ້ນໄວກວ່າເກົ່າ ທ່ານ ເຮຊຸສ ມິງກິວລົງ (Jesus Minguillon), ນັກຄົ້ນຄວ້າ ຈາກມະຫາວິ ທະຍາໄລ ກຣານາດາ (Granada) ເວົ້າເປັນພາສາສະເປນວ່າ: ພາຍຫລັງທີ່ສິ້ນສຸດການກວດເບິ່ງຄວາມຕຶງຄຽດ, ພວກອາສາສະໝັກເຂົ້າຮ່ວມການຄົ້ນ ຄວ້ານີ້ ກໍໄດ້ຮັບແສງສີຟ້າສາດສ່ອງມາໃສ່ ໃນຂະນະທີ່ພວກເຂົາເຈົ້ານັ່ງຢູ່ເທິງຕັ່ງນວມ ທີ່ມີຮູບຊົງຄືຖົງໃນໝາກຖົ່ວ ເຂົາເຈົ້າໃສ່ ໝວກບັນທຶກຄື້ນໄຟຟ້າໃນສະໝອງ ຫລື EEG ເພື່ອບັນທຶກຂໍ້ມູນ ຜົນການຄົ້ນຄວ້ານີ້ ສາມາດເຮັດໃຫ້ມີການປ່ຽນແປງບັນຫາການປະພຶດຂອງເດັກນ້ອຍ ຢູ່ໃນຫ້ອງຮຽນໄດ້ ສາດສະດາອາຈານ ມິແກລ ແອນໂຈລ ໂລເປສ ກໍໂດ (Miguel Angel Lopez Gordo) ທີ່ມະຫາວິທະຍາໄລກຣານາດາ (Granada) ເວົ້າເປັນພາສາສະເປນວ່າ: ເທັກນິກອັນນີ້ຍັງສາມາດນຳເອົາໄປໃຊ້ຢູ່ນອກຫ້ອງຮຽນອີກດ້ວຍ ສາດສະດາອາຈານກໍໂດກ່າວເພີ້ມອີກວ່າ “ຕົວຢ່າງເຊັ່ນ ໃຜຜູ້ນຶ່ງທີ່ຂີ່ລົດໄປການໃນເຊົ້າ ວັນຈັນ ແລະມີຄວາມຕຶງຄຽດຫລາຍພາຍຫລັງທີ່ມີລົດຕິດ ພວກເຂົາເຈົ້າອາດຈະເຂົ້າໄປ ຢູ່ໃນຫ້ອງແບບນີ້ ປະມານ 3 ນາທີ ເພື່ອໄປຮັບເອົາແສງສີຟ້າສາດໃສ່ ມັນອາດຊ່ວຍ ເຮັດໃຫ້ພວກເຂົາເຈົ້າສາມາດຜ່ອນຄາຍຄວາມຕຶງຄຽດໄດ້ເຊັ່ນດຽວກັນໃນເວລາທີ່ພວກ ເຂົາເຈົ້າກັບບ້ານ ເພາະສະນັ້ນ ມັນຊ່ວຍປັບປຸງຄຸນນະພາບຂອງຊີວິດຄົນໄດ້ຢ່າງຫລວງຫລາຍ ທ່ານນາງ ມາຣິອາ ໂຮເຊ ແຊນເຊ ແຄຣິອອນ ຈາກມະຫາວິທະຍາໄລກຣານາດາ (Granada)ເວົ້າເປັນພາສາສະເປນເຊັ່ນກັນວ່າ: ບົດຄົ້ນຄວ້ານີ້ໄດ້ພິມເຜີຍແຜ່ຢູ່ໃນວາລະສານ PlosOne ຊຶ່ງເປັນວາລະສານທີ່ມີການ ກວດທົບທວນ ລະຫວ່າງພວກນັກຄົ້ນຄວ້ານໍາກັນ ແລະເປັນວາລະສານດ້ານວິທະຍາສາດ ທີ່ເປີດກວ້າງ ໃຫ້ຄົນເຂົ້າເບິ່ງໄດ້ ໂດຍຫໍສະໝຸດລັດດ້ານວິ ທະຍາສາດ ທີ່ເປັນອົງການບໍ່ ຫວັງຜົນກໍາໄລນັ້ນ